**СТУДЕНТТІК СТАРТАП-БАЙҚАУ**

**Табылов Абзал Утеуович,**

**«Машина жасау және көлік» кафедрасы доценті,**

**Есенов университеті**

18 сәуір 2024-жылы Yessenov University "Ғылым - Маңғыстау өңірінің тұрақты даму негізі" ғылым айлығы аясында "Идеядан өнімді жасауға дейін" атты Startup Marathon - 2024 студенттік стартап-жобалар байқауын ұйымдастырды. Аталмыш байқауға университеттен 30-дай жоба қатысып, барлық қатысушылар өз қызықты идея-жобаларын ұсынды.

Осы жобаға Инжиниринг факультеті "Машина жасау және көлік" кафедрасынан - "Car Drivers", "Fast Service" және "Толықтырғаш" атты 3 команда қатысты. Бұл команда мүшелері - ТТ-22-1, ТТ-21-1, МСС-21-1 топтары студенттерінен жасақталған. Байқауға кафедра атынан қатысқан командаларымыз әртүрлі идеяларын қорғап шықты. Байқау нәтижесінде "Car Drivers" командасының "Автомобиль газ баллон аппаратурасының жүйесін жетілдіру " тақырыбында ұсынған жобасы жүлделі 1-ші орынға ие болды. Сонымен қатар, қазылар алқасы "Fast Service" командасының «Бетоногаз» тақырыбы идеясын өзекті деп таныды және байқауға белсенді қатысқаны үшін арнайы дипломмен марапатталды.

"Машина жасау және көлік" кафедрасының атынан "Car Drivers", "Fast Service" және "Толықтырғаш" командаларын додаға дайындаған ғылыми жетекшілері - А.Е. Тұралханов, А.У. Табылов, А.А. Юсупов және Г.С. Билашоваларға өз тарапымыздан алғысымызды айтамыз! Жүлделі командамыз "Car Drivers" және оның мүшелері - Бақтыбай Батыржан, Әбдіраш Ұлан, Саркенов Сержан, Жауған Амантай және Өмірзақ Ақжандарға осы жобаны алдағы уақытта жетілдіріп, жеңістерге жетуге тілектеспіз.